# REGLUGERÐ

## um breytingu á reglugerð um starfsumhverfi leikskóla, nr. 655/2009 ásamt síðari breytingum

1. gr.

1. mgr. 6. gr. reglugerðarinnar orðist svo:

Ákvörðun um fjölda barna í leikskóla hverju sinni skal tekin í samstarfi leikskólastjóra og sveitarstjórn eða nefnd sveitarfélags sem fer með málefni leikskóla í sveitarfélaginu, sbr. 2. mgr. 4. gr. laga nr. 90/2008. Ákvörðun um fjölda barna og skipulag skólastarfs skal taka mið af samsetningu barnahópsins, dvalartíma barna dag hvern, aldri þeirra og þörfum, samsetningu starfsmannahóps og umfangi sérfræðiþjónustu. Komi til ágreinings um fjölda barna í leikskóla hverju sinni tekur sveitarstjórn ákvörðun.

2. gr.

1. málsl. 7. gr. reglugerðarinnar orðist svo:

Ákvörðun um fjölda og samsetningu starfsmannahóps skal tekin í samstarfi sveitarstjórnar og leikskólastjóra.

3. gr.

Reglugerð þessi, sem sett er með heimild í 12. gr. laga nr. 90/2008 um leikskóla, tekur þegar gildi.

Mennta- og barnamálaráðuneytinu, 11. apríl 2022.

Ásmundur Einar Daðason

Páll Magnússon.

\_\_\_\_\_\_\_\_\_\_

### B-deild – Útgáfudagur: